Ярашоўка (Койданаўскі раён)

**Ярашо́ўка** — вёска ў Койданаўскім сельсавеце Койданаўскага раёну Менскай вобласьці Беларусі. За 5 км ад Койданава, 36 км ад Менску, 7 км ад чыгуначнай станцыі Койданава.

## Насельніцтва
* 2010 год — 59 жыхароў
* 1 студзеня 2004 году — 37 двароў, 62 жыхары
* 1999 год — 70 жыхароў

## Гісторыя
Першапачаткова баярскае паселішча ў складзе маёнтка Навасёлкі, які належаў роду Гладкіх. Ярашоўка першы раз згадваецца ў інвентары маёнтка Навасёлкі падчас перадачы ў застаўнае валоданне ад Багданы Гладкай Сестранцэвічавай да Мацея Ламжыньскага ў 1594 г. і пазначана як "Ярашоўскае паселішча, дзе баяры жывуць", а таксама як "паселішча баяр Ярашоўскіх насупраць Асінавага лесу". Ад Ламжыньскіх у 1633 г. маёнтак перайшоў застаўным правам да Даніэля Скіндара, у 1635 г. быў праданы яму вечным правам. Ад Даніэля Скіндара паводле застаўнага права 1639-1642 гг. мясцовыя землі баяр Казінцоў трымаў Марка Калечыц. Іншыя грунты ў 1635 г. былі пераданыя зяцю Скіндара Аляксандру Аравінка-Аўсядоўскаму застаўным правам, а ў 1653 г. прададзеныя ў вечнасць. У 1640-1670-х гг. маёнткам валодалі Пётр Ашчаклінскі, суддзя старадубскі, Міхал Аравінка-Аўсядоўскі, падчашы пінскі.

З інвентара фальварка Ярашоўка Казінцоўшчына 1635 года:

"...Над ракой Уса на ўзгорку фальварк той селішча Марціна Казінца. Увашэдшы на двор

перад варотамі домік пабудаваны з святліцай, сенцамі і пякарняй насупраць..печ у святліцы з кафлі белай, вокнаў у святліцы 7..лавы..домік драніцамі крыты..

Насупраць таго дома сьвіран на слупах..ад тых варот сад вішнёвы і ябланевы....стайня, у сярэдзіне бровар, лазня, хлявоў вялікіх два і адрына сенам і саломай пакрыта, гумно..

Двор і гумно часткова жэрдзем, часткова тынам (частаколам) агароджаныя..штука да таго фальварка (аддзеленая ад Навасёлак) Баброўка (зараз таксама існуючая вёска)..

  Пры тым фальварку баяраў двое сядзяць: аднаму імя Андрэй Казінец, другая ўдава Раманава Казінцова.

Павіннасць тых баяр чынш..касіць..ехаць у дарогу куды кажуць з лістамі і пасылкамі..больш нічога не павінныя..

Да таго фальварку прыданыя 4 сялян, якія жывуць ў Навасёлках: Іван Смех,Грышкава ўдава, Фёдар Жук і Станіслаў Мова.."

У інвентары 1642 г. дом мянуецца избой белай з альковам и каморай, печ ужо з зяленай кафли и камін пры ёй.. перад варотамі пруд і мосцік новы зроблены..

Баяр у 1642 г. няма, сядзіць двое падданых: Яська Прытыка і Івашка Кароткі; і 4 падданых да Ярашоўкі Казінцоўшчыны, што ў Навасёлках жывуць..

У 1668 г. Ярашоўка перададзена застаўным правам зяцю Аляксандра Аўсядоўскага Яну Таргоне-Жыдовічу. У 1700-1702 г. У валоданні Станіслава Касцюшкевіча, лоўчага Менскага, цесця Людвіка Аўсядоўскага. З 1703 г. фальварк Ярашоўка перададзены другой жонцы Людвіка - Станкевічаўне. Ад Аўсядоўскіх у XVIII ст. Ярашоўка перайшла да роду Ўмецкіх, пасля да Кастравіцкіх. У 1712 годзе згадваецца як вёска ў складзе маёнтку Галубоўскія Навасёлкі ў Менскім ваяводзтве ВКЛ.

## Славутасьці
Помнікі: на брацкіх магілах савецкіх воінаў і партызан; савецкіх воінаў і ахвяр фашызму.

## Крыніцы

## Літаратура
* 
* Рэестр спраў маёнтка Ярашоўка, 1673 г. LVIA, Фонд 1135 - вопіс 20 - 1132
* Матэрыялы на валоданне рознымі асобамі маёнтка Навасёлкі і Ярашоўка Менскага ваяводства, 1598. 1608-1648. LVIA 1135-20-1287

Катэгорыя:Койданаўскі сельсавет
Катэгорыя:Населеныя пункты Койданаўскага раёну